ડિંડોલી નવાગામ અશ્વીની પાર્ક રહેતા અને ડિંડોલી શ્રી રેસીડન્સીમાં ઓટો કન્સલન્ટની દુકાન ચલાવતા ચંદ્વાકાંત રામરતન મોર્યાની દુકાનમાં 15મી તારીખે વહેલી સવારે ચોરી થઈ હતી. ધારદાર કટર વડે શટરની કડીઓ કાપી દુકાનમાં પ્રવેશીને લેપટોપ, રોકડ, ડિવીઆર મળી 98 હજારની ચોરી કરી હતી. ઉપરાંત ચોરે દુકાન નં-4 માં પણ ચોરી કરી હતી. જેમાંથી ચોરે 4 હજારની રોકડ ચોરી કરી હતી. 1 લાખથી વધુની ચોરી કરવા દુકાનમાં ઘુસેલો ચોર સીસીટીવીમાં કેદ થઈ ગયો છે. સીસીટીવીમાં ચોરનો ચહેરો પણ ખુલ્લો નજરે પડે છે. જેથી પોલીસે સીસીટીવી આધારે તપાસ હાથ ધરી છે.